JKW-KABUM-21-ZHA-001-037-wylie
bza' btung nang gi tshogs mchod/__ @#/_/bza' btung nang gi tshogs mchod bzhugs so/__/na mo gu ru de ba DA ki nI b+h+yaH__bza' btung nang gi tshogs mchod ni/__longs spyod kyi dngos po rnams mdun du gtsang zhing mdzes par bsham/__skyabs sems sngon du 'gro bas/__oM AHhU~M/__rig kun skyong gling pa'i rdor sems snying thig las so/__/pa stong gsal 'od kyi gzhal yas su:__hU~M las rdor sems sku mdog dkar la 'tsher:__zhal gcig 'dzum mdangs rin chen rgyan gyis mdzes:__lta bas mi ngoms rdo rje dril bu bsnams:__nyi zla pad steng phyed skyil 'gying tshul bzhugs:__snying nang sangs rgyas sum cu rtsa drug dang :__dung khang khrag 'thung lnga bcu rtsa brgyad dang :__rtsa nang thub drug dpa' boX mkha' 'gros gang :__gsal 'tsher lhun sdug gzi brjid mnyen lcug 'khril:__gnas gsum thig le 'bru gsum dkar dmar mthing :__spyi gtsug u rgyan bai ro bi ma lar:__rtsa brgyud rig 'dzin bla ma'i tshogs kyis bskor:__snang stong chu zla 'ja' tshon lta bur bskyed:__grol thig dgongs pa rang grol las so/__/ya rkan rigs lnga ma rkan gshegs ma lnga:__lag g.yas dpa' bo lag g.yon dpa' mo lnga:__zas skom lag pa g.yas pas bkab pa yis:__snyoms 'jug tshul bsam sbyor mtshams byang sems babs:__'bru gsum byin rlabs bde stong bdud rtsir gyur:__oM AHhU~M:__lan gsum/__lag gnyis sbyar bas tshim zhing rab tu mnyes:__mgrin pa'i pad+mar bla ma yab yum tshogs:__chos 'khor dbus su yi dam lha tshogs dang /__lte bar gru gsum dam can srung ma'i tshogs:__tshigs chen rnams su khro chen 'bar ba dang :__mdor na rtsa khams zhi khro'i dkyil 'khor du:__gnas gyur lag g.yas 'dod yon lha mo lngas:__zag med bdud rtsi'i mchod pa phul bar gyur:__ces brjod cing bsams la/__hU~M/__bza' btung tshogs kyi longs spyod ni:__'od zer spro bsdu'i sbyor ba yis:__'dod yon lha mo nam mkha' gang :__ye shes lha tshogs mchod par bzhes:__oM AHhU~M gu ru de ba DA ki nI ga Na tsa kra pU dza sa ma ye hU~M:__mnyam pa'i sgrub rdzas chen po 'di/__/bdag dang mnyam pa'i tshogs la 'bul/__/bza' dang bca' dang btung dang bgo/__/longs spyod lnga ldan thams cad ni/__/dkyil 'khor la yang dkyil 'khor thim/__/chos nyid la yang chos nyid rol/__/ces dang /__hoH__bdag lus phung khams skye mched ni/__/gdan gsum tshang ba'i ngo bo ste/__/dam pa rigs brgya'i dkyil 'khor lha/__/'gul bskyod thams cad bde ba che/__/rdo rje'i dam tshig bla na med/__/byang chub sems kyi sprin chen por/__/gnyis med mnyam pa'i ngang du rol/__/rnal 'byor lam gyi tshogs rdzogs nas/__/zas kyi sgrib par mi 'gyur zhing /__/gtan pa med pa'i sbyin bdag kyang /__/theg chen 'bras bur spyod par shog__/ces brjod cing tha mal rtog pa spangs la rang lus phung khams skye mched gdan gsum tshang ba'i dkyil 'khor gyi bdag nyid du mos pa la mchod pa'i tshul gyis tshim par rol rjes/__rdo rje phung po'i grong khyer du/__/tshogs kyi 'khor los mchod pa yis/__/bdag gzhan 'gro ba ma lus pa/_____/dkyil 'khor gcig tu 'grub par shog_____/ces sogs bsngo smon ji ltar rigs pa bya'o/__de'i phan yon kyang thugs gter chen po grol ba'i thig le las/__rang lus a nu yo ga'i bskyed rim las:__ma g.yos bzhin du zas la spyod gyur na:__dkon mchog glud dang dge 'dun dkor la sogs:__log pa'i zas kyi 'jigs pa kun las grol:__ces dang gzhung gzhan las kyang rgya cher 'byung ba ltar ro/__/zhes pa'ang rig 'dzin gong ma rnams kyi phyag gzhes ltar many+dzu g+ho Shas bris pa dge/___/___!_
Debug data: